Το ***Γνωρίστε τους Ρόμπινσον*** (αγγλικά: ***Meet The Robinsons***) είναι αμερικανική οικογενειακή ταινία κινουμένων σχεδίων του 2007 που έγινε σε υπολογιστή και κυκλοφόρησε στις 30 Μαρτίου 2007. Εταιρείες παραγωγής ήταν η Walt Disney Pictures και τα Walt Disney Animation Studios, ενώ διανεμήθηκε από τα Walt Disney Studios Motion Pictures. Αποτελεί την 47η ταινία κινουμένων σχεδίων μεγάλου μήκους της συλλογής «Τα Κλασικά της Disney» και κυκλοφόρησε σε κλασική δισδιάστατη μορφή αλλά και τρισδιάστατη (3D).

Η ταινία είναι βασισμένη στους χαρακτήρες του παιδικού βιβλίου του Ουίλιαμ Τζόις, *Μια Μέρα με τον Γουίλμπουρ Ρόμπινσον*. Το καστ των ηθοποιών που χάρισαν τις φωνές τους στους χαρακτήρες περιλαμβάνει τους Τζόρνταν Φράι, Γουέσλι Σίνγκερμαν, Χάρλαντ Ουίλιαμς, Τομ Κένι, Στίβεν Τζ. Άντερσον, Λόρι Μέτκαλφ, Άνταμ Ουέστ, Τομ Σέλεκ και Άντζελα Μπάσετ.

Ήταν η πρώτη ταινία που κυκλοφόρησε μετά την ανάληψη καθηκόντων του Τζον Λάσιτερ ως επικεφαλής του δημιουργικού τμήματος των Walt Disney Animation Studios. Κυκλοφόρησε σε DVD και σε Blu-ray στις 23 Οκτωβρίου 2007.

Πλοκή
-----

Ο Λούις είναι ένας φιλόδοξος δωδεκάχρονος εφευρέτης σε ένα ορφανοτροφείο, του οποίου οι εφευρέσεις έχουν τρομάξει πιθανούς γονείς. Μετά την τελευταία αποτυχημένη συνέντευξη για υιοθεσία, αποφασίζει πως η μητέρα του, η οποία τον εγκατέλειψε στο ορφανοτροφείο ενώ ήταν ακόμα βρέφος, είναι η μόνη που τον αγαπά πραγματικά. Έτσι, δουλεύει πάνω σε μια νέα μηχανή η οποία θα σαρώσει τη μνήμη του με σκοπό να δει το πρόσωπό της και να μπορεί την εντοπίσει. Παίρνοντας τον σαρωτή μνήμης που έχει φτιάξει στον επιστημονικό διαγωνισμό του σχολείου του, ο Λούις γνωρίζει τον δεκατριάχρονο Γουίλμπουρ Ρόμπινσον, ένα μυστηριώδες αγόρι που ισχυρίζεται πως είναι αστυνομικός του χρόνου και έρχεται από το μέλλον. Ο Γουίλμπορ πρέπει να ανακτήσει μια χρονομηχανή που ένας άντρας με καπέλο έχει κλέψει. Ο Λούις προσπαθεί να επιδείξει τον σαρωτή, αλλά αποτυγχάνει, προκαλώντας χάος στον διαγωνισμό. Αναστατωμένος, ο Λούις φεύγει ενώ ο Άντρας με το Καπέλο, με τη βοήθεια ενός ρομποτικού καπέλου ονόματι Ντόρις, επισκευάζει και κλέβει τον σαρωτή.

Ο Γουίλμπουρ συναντά τον Λούις στο ορφανοτροφείο προτείνοντάς του να επισκευάσει τον σαρωτή. Ο Λούις συμφωνεί να το κάνει μόνο εάν ο Γουίλμπουρ μπορεί να αποδείξει ότι είναι από το μέλλον. Έτσι, ο Γουίλμπουρ παίρνει τον Λούις στο έτος 2037 με μια δεύτερη χρονομηχανή. Ωστόσο, όταν καταφθάνουν, ο Λούις αθετεί τη συμφωνία τους λέγοντας πως μπορεί να χρησιμοποιήσει την χρονομηχανή αντί τον σαρωτή για να δει το πρόσωπο της μητέρας του. Αυτό οδηγεί σε λογομαχία μεταξύ των δύο αγοριών και καταλήγουν να τρακάρουν τη χρονομηχανή. Ο Γουίλμπουρ προτείνει στον Λούις να φτιάξει την χρονομηχανή, αλλά ο Λούις θέτει σαν όρο ότι θα τον πάει πίσω στη μητέρα του. Απρόθυμα, ο Γουίλμπουρ συμφωνεί και κρύβει τον Λούις στο γκαράζ του σπιτιού του. Ο Λούις ωστόσο δεν μένει για πολύ εκεί και καταλήγει να γνωριστεί με τα υπόλοιπα μέλη της οικογένειας Ρόμπινσον εκτός από τον Κορνήλιο, τον πατέρα του Γουίλμπουρ, ο οποίος λείπει σε επαγγελματικό ταξίδι. Ακολουθώντας τον Λούις, ο Άντρας με το Καπέλο και η Ντόρις προσπαθούν ανεπιτυχώς να τον απαγάγουν. Στο μεταξύ, οι Ρόμπινσον προσφέρονται να υιοθετήσουν τον Λούις, αλλά αλλάζουν την γνώμη τους όταν μαθαίνουν πως είναι από το παρελθόν. Ο Γουίλμπουρ παραδέχεται πως είπε ψέματα στον Λούις για το ότι θα τον πάει να δει τη μητέρα του, κάνοντας τον Λούις να το βάλει στα πόδια.

Ο Άντρας με το Καπέλο πείθει τον Λούις να φύγει μαζί του και τότε ο Λούις ανακαλύπτει πως ο Κορνήλιος Ρόμπινσον είναι, στην πραγματικότητα, μια μελλοντική έκδοση του εαυτού του και ότι ο Γουίλμπουρ είναι ο μελλοντικός του γιος. Ανακαλύπτει επίσης ότι ο Άντρας με το Καπέλο είναι η ώριμη έκδοση του συγκάτοικού του στο ορφανοτροφείο, του Μάικλ «Γκουμπ» Γιακούμπιαν. Επειδή ο Λούις τον κρατούσε πάντα ξύπνιο για να φτιάξει τις εφευρέσεις του, ο Γκουμπ αποκοιμήθηκε κατά τη διάρκεια ενός σημαντικού αγώνα μπέιζμπολ. Η ομάδα του έχασε τον αγώνα εξαιτίας του και οι συναθλητές του τον έδειραν για αυτό. Μετά το περιστατικό, ο Γκουμπ έγινε τόσο πικρόχολος που δεν υιοθετήθηκε ποτέ και έμεινε μόνος στο ορφανοτροφείο ακόμα και όταν έκλεισε. Η Ντόρις ήταν η «DOR-15», μια από τις αποτυχημένες και εγκαταλελειμμένες εφευρέσεις του Λούις. Και οι δύο τους κατηγόρησαν τον Λούις για τις ατυχίες τους και αποφάσισαν να καταστρέψουν την καριέρα του κλέβοντας τον σαρωτή μνήμης και παρουσιάζοντάς τον ως δική τους εφεύρεση. Αφήνοντας τον Λούις πίσω, κάνουν πράξη το σχέδιό τους μεταβάλλοντας δραστικά το μέλλον σε έναν κόσμο χωρίς τον Γουίλμπουρ και με τους κλώνους της Ντόρις να κυριαρχούν τα πάντα μετατρέποντας τους ανθρώπους σε σκλάβους τους. Μέσω μιας κάμερας, ο Λούις βλέπει ότι η Ντόρις προδίδει τον Γκουμπ και οι κλώνοι της τον σκοτώνουν όταν εκείνος προσπαθεί να αντισταθεί. Ο Λούις επισκευάζει την δεύτερη χρονομηχανή και πάει να αντιμετωπίσει την Ντόρις. Την καταστρέφει υποσχόμενος πως δεν θα την εφεύρει ποτέ, αποκαθιστώντας το μέλλον στην ουτοπική έκδοσή του. Ο Λούις πείθει τον Γουίλμπουρ να ζητήσει από τον Γκουμπ να γίνει μέλος της οικογένειάς τους αλλά ο Γκουμπ εξαφανίζεται, προφανώς ντροπιασμένος για όλα όσα έχει προκαλέσει.

Πίσω στο χρόνο του Γουίλμπουρ, ο Λούις γνωρίζεται τελικά με τον Κορνήλιο, ο οποίος του εξηγεί πώς ο σαρωτής μνήμης άρχισε την επιτυχημένη τους καριέρα, πείθοντας τον Λούις να επιστρέψει στον επιστημονικό διαγωνισμό. Ο Γουίλμπουρ αναλαμβάνει να πάει τον Λούις πίσω, αλλά πρώτα, όπως υποσχέθηκε, τον παίρνει πίσω στη στιγμή όπου η μητέρα του τον εγκατέλειψε. Ο Λούις παραλίγο να τη σταματήσει από το να εγκαταλείψει το βρέφος στο ορφανοτροφείο αλλά τελικά δεν το κάνει, εξηγώντας στον Γουίλμπουρ πως έχει ήδη οικογένεια. Ο Γούιλμπουρ αφήνει τον Λούις στον δικό του χρόνο και φεύγει.

Ο Λούις κατευθύνεται προς τον διαγωνισμό, αλλά στο δρόμο σταματάει στο γήπεδο και ξυπνάει τον Γκουμπ πάνω στην ώρα για να πιάσει τη μπάλα. Η ομάδα του Γκουμπ κερδίζει και το μέλλον του ιδίου αλλάζει προς το καλύτερο. Πίσω στον διαγωνισμό, ο Λούις ζητάει μια ακόμη ευκαιρία για να επιδείξει τον σαρωτή του και αυτή τη φορά η προσπάθειά του στέφεται με επιτυχία. Υιοθετείται από την Λουσίλ, μία από τους κριτές του διαγωνισμού, και τον σύζυγό της Μπαντ, ο οποίος του δίνει το ψευδώνυμο «Κορνήλιος» και τον παίρνουν στο σπίτι τους. Όταν ο Λούις φεύγει, αποχαιρετά τον Γκουμπ ο οποίος φεύγει με μια δική του οικογένεια και το τρόπαιο του αγώνα. Η ταινία τελειώνει με ένα παράθεμα του Ουώλτ Ντίσνεϋ το οποίο περιλαμβάνει το μότο του Λούις/Κορνήλιου: «*Συνέχισε να προχωράς*».

Ηθοποιοί
--------


|  |  |
| --- | --- |
| 
* Ντάνιελ Χάνσεν και Τζόρνταν Φράι ως Λούις.
	+ Τομ Σέλεκ ως Κορνήλιους.
* Γουέσλι Σίνγκερμαν ως Γουίλμπουρ Ρόμπινσον.
* Χάρλαντ Ουίλιαμς ως Καρλ.
* Τομ Κένι ως Κύριος Ουίλερσταϊν.
* Στηβ Άντερσον ως ο Άντρας με το Καπέλο.
	+ Μάθιου Τζόστεν ως Μάικλ «Γκουμπ» Γιακούμπιαν, η νεαρή εκδοχή του Τύπου με το Καπέλο
	+ Ο Άντερσον χάρισε επίσης τη φωνή τους στους Παππού Μπαντ και της Ξαδέλφης Τάλουλα.
* Άντζελα Μπάσετ ως Μίλτρεντ.
* Λόρι Μέτκαλφ ως Λουσίλ Κράνκλχορν.
* Άνταμ Ουέστ ως Θείος Αρτ.
* Νικόλ Σάλιβαν ως Φράνι Ρόμπινσον (ενήλικας).
	+ Τζέσι Φλάουερ ως Φράνι Ρόμπινσον (παιδί).

 | 
* Ίθαν Σάντλερ ως: DOR-15 (Ντόρις), Θείος Φριτζ και Θεία Πετούνια, Σπάικ και Ντιμίτρι, Ξάδερφος Λάζλο και Διευθυντής της InventCo.
* Ντον Χολ ως Θείος Γκαστόν.
	+ Ο Χολ χάρισε επίσης τη φωνή του στον Προπονητή.
* Κέλι Χούβερ ως Θεία Μπίλι.
* Τρέισι Μίλερ-Ζαρνέκ ως Λίζι.
* Τζο Ματέο ως Τάινι.
* Όριαν Ρεντσον ως Φράνκι ο Βάτραχος.
	+ Ο Τζέιμι Κόλουμ ερμήνευσε τα τραγούδια του Φράνκι του Βατράχου.
* Πωλ Μπούτσερ ως Στάνλεϊ.
* Ντάρα ΜακΓκάρι ως Κυρία Χάρινγκτον, ρεσεψιονίστ της InventCo
* Τζον Χ. Χ. Φορντ ως Κύριος Χάρινγκτον
* Νέιθαν Γκρένο ως Λέφτι

 |

### Ελληνική μεταγλώττιση

* Σωκράτης Ντούνης ως Λούις
	+ Κώστας Αποστολίδης ως Κορνήλιος/Θείος Αρτ
* Παναγιώτης Αποστολόπουλος ως Γουίλμπουρ Ρόμπινσον
* Γιώργος Καπουτζίδης ως Καρλ
* Τάσος Κωστής ως ο Άντρας με το Καπέλο
* Σωτήρης Μουστάκας ως Παππούς Μπαντ
* Ελένη Ράντου ως Λουσίλ Κράνκλχορν
	+ Έφη Παπαθεοδώρου ως Λουσίλ Κράνκλχορν (γιαγιά)
* Ζέτα Μακρυπούλια ως Φράνι Ρόμπινσον
* Νέστορας Κοψιδάς ως Σπάικ Ρόμπινσον

Παραγωγή
--------

Ο σκηνοθέτης Στίβεν Τζ. Άντερσον στην πρεμιέρα της ταινίας
Με αρχικό τίτλο *Μια Μέρα με τον Γουίλμπουρ Ρόμπινσον*, η παραγωγή ξεκίνησε στον Ιούνιο του 2004 και η ταινία είχε προγραμματιστεί να κυκλοφορήσει το 2006. Ενώ η ταινία βρισκόταν σε παραγωγή, στις 24 Ιανουαρίου η Εταιρεία Walt Disney ανακοίνωσε ότι θα αποκτούσε την Pixar και ως αποτέλεσμα, ο Τζον Λάσιτερ έγινε ο επικεφαλής του δημιουργικού τμήματος και της Pixar αλλά και της Walt Disney Animation Studios. Μετά από μια πρώτη ματιά στην ταινία, ο Λάσιτερ είπε στον σκηνοθέτη Στίβεν Τζ. Άντερσον ότι δεν έβρισκε τον κακό αρκετά τρομακτικό ή απειλητικό και πρότεινε να γίνουν μερικές αλλαγές.

Δέκα μήνες αργότερα, σχεδόν το 60% της ταινίας είχε πεταχτεί και ξαναγίνει από την αρχή. Ο κακός είχε βελτιωθεί και του δόθηκε ένας νέος σύντροφος, ένα κυνήγι δεινοσαύρου είχε προστεθεί και το τέλος άλλαξε.

Κυκλοφορία
----------

Πάνω από 600 αίθουσες με εξοπλισμό «REAL D Cinema» παρουσίασαν την τρισδιάστατη έκδοση (3D) της ταινίας. Η τρισδιάστατη έκδοση προηγήθηκε από την τρισδιάστατη ταινία μικρού μήκους με πρωταγωνιστές τους Τσιπ και Ντέιλ με τίτλο «Δουλεύοντας για Φουντούκια». Οι τίτλοι τέλους της τρισδιάστατης έκδοσης έμειναν δισδιάστατοι, εκτός από τα ονόματα αυτών που μετέφεραν την ταινία στην τρισδιάστατή της μορφή.

### Home video

Η ταινία κυκλοφόρησε σε DVD και Blu-ray στις 23 Οκτωβρίου 2007. Και οι δύο εκδόσεις περιλαμβάνουν την ταινία σε αναλογίες ευρείας οθόνης 1.78 και ήχο surround Dolby Digital 5.1, μαζί με μουσικά βίντεο, το παιχνίδι «Η Λειτουργία Οικογένειας 5.000», κομμένες σκηνές και άλλες πρόσθετες παροχές. Ο σχολιασμός του DVD περιέχει την αφήγηση του Άντερσον, που περιστασιακά διακόπτεται από τον εαυτό του στο ρόλο του Τύπου με το Καπέλο. Η Blu-ray έκδοση περιέχει επίσης και την ταινία σε ασυμπίεστο 5.1 ήχο και ένα BD-J παιχνίδι με τον τίτλο «Το Μπαράζ του Τύπου με το Καπέλο!». Μια τρισδιάστατη έκδοση Blu-ray κυκλοφόρησε στις 8 Νοεμβρίου 2011.

Μέχρι το τέλος του 2007, το DVD είχε πουλήσει περίπου 4 εκατομμύρια αντίγραφα.

Υποδοχή
-------

### Κριτικές

Στη σελίδα συλλογής κριτικών Rotten Tomatoes, η ταινία συγκενρώνει ποσοστό 66% θετικών κριτικών βασισμένο σε 136 κριτικές, με μέσο όρο 6.3/10. Στο τμήμα ομοφωνίας της σελίδας διαβάζουμε: «Το *Γνωρίστε τους Ρόμπινσον* είναι μια οπτικά εντυπωσιακή ταινία κινουμένων σχεδίων για παιδιά, σημαδεμένη από μια ιστορία με σημαντικό βάθος». Μια άλλη σελίδα συλλογής κριτικών, η Metacritic, δίνει στην ταινία μέσο όρο σκορ 61/100, βασισμένο σε 27 κριτικές.

Η *Real Movie News* δήλωσε πως η ταινία έχει «μια ζωηρή πλοκή η οποία απαιτεί έντονα την προσοχή του θεατή καθώς πηγαίνει συνεχώς πίσω και μπροστά στο χωροχρόνο, αγγίζοντας σοβαρές ιδέες και προτείνοντας μερικές μάλλον ενοχλητικές εναλλακτικές πραγματικότητες. Οι ευφυείς εναλλαγές της ιστορίας διεκπεραιώνονται με σπάνια λεπτότητα και εξυπνάδα. Στο τέλος μπορεί να γίνεται λίγο μελό αλλά είναι τόσο γοητευτικό που δε μας ενοχλεί καθόλου». Ο Ντάνι Μίλτον της *Beaumont Journal* είπε πως «Οι Ρόμπινσον μπορεί να μην είναι η οικογένεια που θέλεις κάνεις παρέα, αλλά ήταν σίγουρα διασκεδαστικό να τους γνωρίσεις σε αυτήν την φανταστική και όμορφη τρισδιάστατη εμπειρία». Ο Άντριου Λ. Έρμπαν από την *Australian Urban Cinefile* είπε πως «Η Walt Disney επιχείρησε να φέρει τη φαντασία στην οθόνη και αυτή η ταινία αποτελεί ένα αγαπημένο αφιέρωμα στην κληρονομιά της». Ο Κάιλ Σμιθ της *New York Post* την ονόμασε τη δέκατη καλύτερη ταινία του 2007.

Αντίθετα, ο Α.Ο. Σκοτ της εφημερίδας *The New York Times* έγραψε: «Το *Γνωρίστε τους Ρόμπινσον* είναι σίγουρα μία από τις χειρότερες ταινίες κινουμένων σχεδίων μεγάλου μήκους που κυκλοφόρησε από την Disney εδώ και καιρό», ενώ η Λίζα Σβάρτσμπαουμ από το περιοδικό *Entertainment Weekly* βαθμολόγησε την ταινία με «C» λέγοντας: «Αυτό είναι μια ανώμαλη βόλτα».

### Box office

Η ταινία απέφερε έσοδα 25,123,781 δολάρια το πρώτο Σαββατοκύριακο προβολής, τερματίζοντας δεύτερη πίσω από την ταινία *Ξεπατινάζ*. Κατά την θεατρική της πορεία, απέφερε έσοδα $97,822,171 στις Ηνωμένες Πολιτείες και στον Καναδά και $71,510,863 σε άλλες χώρες, σημειώνοντας παγκοσμίως συνολικά έσοδα $169,333,034.

Soundtrack
----------

Το soundtrack της ταινίας κυκλοφόρησε από την Walt Disney Records στις 27 Μαρτίου 2007. Οι συνεισφέροντες στο άλμπουμ, πέρα από τον Ντάνι Έλφμαν που συνέθεσε τη μουσική της ταινίας, περιλαμβάνουν τους αδελφούς Τζόνας, Ρούφους Γουέινραϊτ, Ρομπ Τόμας, Τζέιμι Κούλουμ, The All-American Rejects και They Might Be Giants. Το τραγούδι «Little Wonders» (Μικρά Θαύματα) ηχογραφήθηκε από τον Τόμας και έφτασε το νούμερο 5 στο *Billboard* AC Chart και στο Top 20 στην Αυστραλία και στον Καναδά.

Το τραγούδι «This Much Fun» από τους Cowboy Mouth, το οποίο ακουγόταν στο τρέιλερ της δεν συμπεριλήφθηκε στην ταινία ή στο soundtrack. Το τραγούδι «There's a Great Big Beautiful Tomorrow» προέρχεται από την ατραξιόν Carousel of Progress της General Electric της Disney.

Τη μουσική σε όλα τα τραγούδια συνέθεσε ο Ντάνι Έλφμαν, εκτός από το τραγούδι «Where Is Your Heart At?», το οποίο συνέθεσε ο Ρούφους Γουέινραϊτ.

Εξώφυλλο soundtrack

| Αρ. | Tίτλος | Τραγουδιστές | Διάρκεια |
| --- | --- | --- | --- |
| 1. | "Another Believer"   | Ρούφους Γουέινραϊτ | 4:39 |
| 2. | "Little Wonders"   | Ρομπ Τόμας | 3:45 |
| 3. | "The Future Has Arrived"   | The All-American Rejects | 3:05 |
| 4. | "Where Is Your Heart At?"   | Τζέιμι Κούλουμ | 2:23 |
| 5. | "The Motion Waltz (Emotional Commotion)"   | Ρούφους Γουέινραϊτ | 2:35 |
| 6. | "Give Me the Simple Life"   | Τζέιμι Κούλουμ | 2:04 |
| 7. | "The Prologue"   | ορχηστρικό | 1:24 |
| 8. | "To the Future!"   | ορχηστρικό | 1:16 |
| 9. | "Meeting the Robinsons"   | ορχηστρικό | 1:56 |
| 10. | "The Science Fair"   | ορχηστρικό | 2:47 |
| 11. | "Goob's Story"   | ορχηστρικό | 1:01 |
| 12. | "A Family United"   | ορχηστρικό | 1:37 |
| 13. | "Pop Quiz and the Time Machine Montage"   | ορχηστρικό | 3:45 |
| 14. | "The Evil Plan"   | ορχηστρικό | 4:13 |
| 15. | "Doris Has Her Day"   | ορχηστρικό | 4:58 |
| 16. | "Setting Things Right"   | ορχηστρικό | 6:00 |
| 17. | "There's a Great Big Beautiful Tomorrow"   | They Might Be Giants | 2:00 |
| 18. | "Kids of the Future"   | Αδελφοί Τζόνας | 3:18 |
| **Συν. διάρκεια:** | **52:46** |

Βιντεοπαιχνίδια
---------------

Το βιντεοπαιχνίδι *Γνωρίστε τους Ρόμπινσον της Disney* είναι διαθέσιμο από την Buena Vista Games για τις κονσόλες PlayStation 2, Xbox 360, Wii, Nintendo GameCube, Nintendo DS και PC. Η ανεξάρτητη εταιρία Climax Group που έχει σαν βάση της την Αγγλία, ανέπτυξε την δική της διασκευή για το Game Boy Advance.

Ακυρωμένη συνέχεια
------------------

Τα DisneyToon Studios σχεδίασαν αρχικά να φτιάξουν μια συνέχεια της ταινίας με δοκιμαστικό τίτλο *Γνωρίστε τους Ρόμπινσον 2: Πρώτο Ραντεβού*. Ωστόσο, όταν ο Τζον Λάσιτερ έγινε ο επικεφαλής του δημιουργικού τμήματος των Walt Disney Animation Studios, ακύρωσε όλες τις μελλοντικές συνέχειες που είχαν σχεδιαστεί από τα DisneyToon Studios, συμπεριλαμβανομέμων των συνεχειών για τις ταινίες *Το Κοτοπουλάκι* (2005) και *Οι Αριστόγατες* (1970), και επικεντρώθηκε σε spin-off ταινίες και καινούριες, αυθεντικές παραγωγές.

Παραπομπές
----------

1. ↑  «Meet the Robinsons». Australian Classification. Αρχειοθετήθηκε από το πρωτότυπο στις 23 Σεπτεμβρίου 2015. Ανακτήθηκε στις 16 Μαΐου 2016.
2. ↑  Simon, Ben (24 Οκτωβρίου 2007). «Meet The Robinsons». Animated Views. Ανακτήθηκε στις 16 Μαΐου 2016.
3. 1 2  «Meet the Robinsons». Box Office Mojo. Ανακτήθηκε στις 16 Μαΐου 2016.
4. ↑  «Walt Disney Feature Animation Set To Spend 'A Day With Wilbur Robinson' With New Animated Feature Slated For 2006». PR Newswire. 11 Ιανουαρίου 2004. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 20 Μαΐου 2016.
5. ↑  Dunkley, Cathy (11 Ιανουαρίου 2004). «Mouse re-tooning animation strategy». Variety. Ανακτήθηκε στις 20 Μαΐου 2016.
6. ↑  M. Holson, Laura (5 Μαρτίου 2007). «John Lasseter: Disney's new boss reimagines the Magic Kingdom». *The New York Times*.. Ανακτήθηκε στις 30 Απριλίου 2012.
7. ↑  Giardina, Carolyn (7 Μαρτίου 2007). «New dimension at Real D». *The Hollywood Reporter*. Αρχειοθετήθηκε από το πρωτότυπο στις 30 Σεπτεμβρίου 2007. Ανακτήθηκε στις 12 Μαρτίου 2007.
8. ↑  Sciretta, Peter (23 Μαρτίου 2007). «3D Meet the Robinsons Advertisement, Featurette, and Fun Facts». *Slash Film*. Αρχειοθετήθηκε από το πρωτότυπο στις 11 Ιουλίου 2010. Ανακτήθηκε στις 31 Μαρτίου 2007.
9. ↑  «Meet The Robinsons (English/French/Spanish DVD)». Αρχειοθετήθηκε από το πρωτότυπο στις 12 Ιουλίου 2007. Ανακτήθηκε στις 10 Αυγούστου 2012.
10. ↑  McCutcheon, David (5 Αυγούστου 2011). «Disney's Blu-ray 3D Line-up». IGN. Ανακτήθηκε στις 20 Μαΐου 2016.
11. ↑  «Meet the Robinsons - Video Sales». The Numbers. Ανακτήθηκε στις 20 Μαΐου 2016.
12. ↑  «Meet the Robinsons - Rotten Tomatoes». Rotten Tomatoes. Ανακτήθηκε στις 5 Ιανουαρίου 2008.
13. ↑  «Meet the Robinsons (2007): Reviews». Metacritic. Αρχειοθετήθηκε από το πρωτότυπο στις 31 Δεκεμβρίου 2007. Ανακτήθηκε στις 5 Ιανουαρίου 2008.
14. ↑  «Meet The Robinsons (2007) Movie Review». *Real Movie News*. [*νεκρός σύνδεσμος*]
15. ↑  Minton, Danny (29 Μαρτίου 2007). «Meet the Robinsons - Critic Review». *Beaumont Journal*. Αρχειοθετήθηκε από το πρωτότυπο στις 2014-04-16.. Ανακτήθηκε στις 21 Απριλίου 2012.
16. ↑  Urban, Andrew. «Meet the Robinsons». *Australian Urban Cinefile*. Αρχειοθετήθηκε από το πρωτότυπο στις 23 Οκτωβρίου 2012. Ανακτήθηκε στις 20 Μαΐου 2016.
17. ↑  «Metacritic: 2007 Film Critic Top Ten Lists». Metacritic. Αρχειοθετήθηκε από το πρωτότυπο στις 2 Ιανουαρίου 2008. Ανακτήθηκε στις 5 Ιανουαρίου 2008.
18. ↑  A. O. Scott (30 Μαρτίου 2007). «FILM REVIEW; A Nerdy Orphan Plows Ahead With a Lot of Familiar Novelties». *The New York Times*. Ανακτήθηκε στις 20 Μαΐου 2016.
19. ↑  Schwarzbaum, Lisa (30 Μαρτίου 2007). «Meet the Robinsons (2007)». *Entertainment Weekly*. Αρχειοθετήθηκε από το πρωτότυπο στις 30 Δεκεμβρίου 2007. Ανακτήθηκε στις 20 Μαΐου 2016.
20. 1 2  Hill, Jim (20 Ιουνίου 2007). «Say "So Long !" to direct-to-video sequels : DisneyToon Studios tunes out Sharon Morrill». Jim Hill Media. Αρχειοθετήθηκε από το πρωτότυπο στις 21 Αυγούστου 2010. Ανακτήθηκε στις 20 Μαΐου 2016.

Εξωτερικοί σύνδεσμοι
--------------------

* Επίσημος ιστότοπος
* *Γνωρίστε τους Ρόμπινσον*   στην IMDb
* *Γνωρίστε τους Ρόμπινσον* στο Box Office Mojo
* *Γνωρίστε τους Ρόμπινσον* στο Rotten Tomatoes
* *Γνωρίστε τους Ρόμπινσον* στο Metacritic

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ταινίες κινουμένων σχεδίων Disney |
| --- |
|  |
| 

|  Walt Disney Animation Studios |
| --- |
|  |
| 
* *Η Χιονάτη και οι Επτά Νάνοι* (1937)
* *Πινόκιο* (1940)
* *Φαντασία* (1940)
* *Ντάμπο, το Ελεφαντάκι* (1941)
* *Μπάμπι* (1942)
* *Σαλούντος Αμίγκος* (1942)
* *Οι Τρεις Καμπαλέρος* (1944)
* *Μουσική και Χαρά* (1946)
* *Ώρα για Διασκέδαση* (1947)
* *Νοσταλγικές Μελωδίες* (1948)
* *Ο Ίκαμποντ και ο κύριος Τοντ* (1949)
* *Σταχτοπούτα* (1950)
* *Η Αλίκη στη Χώρα των Θαυμάτων* (1951)
* *Πίτερ Παν* (1953)
* *Η Λαίδη και ο Αλήτης* (1955)
* *Η Ωραία Κοιμωμένη* (1959)
* *Τα 101 Σκυλιά της Δαλματίας* (1961)
* *Το Σπαθί του Βασιλιά Αρθούρου* (1963)
* *Το Βιβλίο της Ζούγκλας* (1967)
* *Οι Αριστόγατες* (1970)
* *Ο Ρομπέν των Δασών* (1973)
* *Ο Γουίνι το Αρκουδάκι* (1977)
* *Μπερνάρ και Μπιάνκα: Κομμάντος της Σωτηρίας* (1977)
* *Η Αλεπού και το Κυνηγόσκυλο* (1981)
* *Το Μαύρο Καζάνι* (1985)
* *Ο Μεγάλος Ποντικο-Ντετέκτιβ* (1986)
* *Ο Όλιβερ και η Παρέα του* (1988)
* *Η Μικρή Γοργόνα* (1989)
* *Μπερνάρ και Μπιάνκα: Περιπέτειες στην Άκρη της Γης* (1990)
* *Η Πεντάμορφη και το Τέρας* (1991)
* *Αλαντίν* (1992)
* *Ο Βασιλιάς των Λιονταριών* (1994)
* *Ποκαχόντας* (1995)
* *Η Παναγία των Παρισίων* (1996)
* *Ηρακλής* (1997)
* *Μουλάν* (1998)
* *Ταρζάν* (1999)
* *Φαντασία 2000* (1999)
* *Δεινόσαυρος* (2000)
* *Ο Αυτοκράτορας έχει Κέφια* (2000)
* *Η Χαμένη Ατλαντίδα* (2001)
* *Λίλο & Στιτς* (2002)
* *Ο Πλανήτης των Θησαυρών* (2002)
* *Ο Αδελφός μου ο Αρκούδος* (2003)
* *Μια Τρελή, Τρελή Φάρμα* (2004)
* *Το Κοτοπουλάκι* (2005)
* *Γνωρίστε τους Ρόμπινσον* (2007)
* *Μπολτ* (2008)
* *Η Πριγκίπισσα και ο Βάτραχος* (2009)
* *Μαλλιά Κουβάρια* (2010)
* *Ο Γουίνι το Αρκουδάκι* (2011)
* *Ραλφ: Η Επόμενη Πίστα* (2012)
* *Ψυχρά κι Ανάποδα* (2013)
* *Οι Υπερέξι* (2014)
* *Ζωούπολη* (2016)
* *Βαϊάνα* (2016)
* *Ραλφ εναντίον Ίντερνετ* (2018)
* *Ψυχρά κι Ανάποδα ΙΙ* (2019)
* *Η Ράια και ο Τελευταίος Δράκος* (2021)
* *Ενκάντο: Ένας Κόσμος Μαγικός* (2021)
* *Παράξενος Κόσμος* (2022)
* *Ευχή* (2023)
 |

 |
|  |
| 

|  Pixar Studios |
| --- |
|  |
| 
* *Toy Story* (1995)
* *Ζουζούνια* (1998)
* *Toy Story 2* (1999)
* *Μπαμπούλας Α.Ε.* (2001)
* *Ψάχνοντας τον Νέμο* (2003)
* *Οι Απίθανοι* (2004)
* *Αυτοκίνητα* (2006)
* *Ο Ρατατούης* (2007)
* *ΓΟΥΟΛ·Υ* (2008)
* *Ψηλά στον Ουρανό* (2009)
* *Toy Story 3* (2010)
* *Αυτοκίνητα 2* (2011)
* *Η Γενναία* (2012)
* *Μπαμπούλες Πανεπιστημίου* (2013)
* *Τα Μυαλά που Κουβαλάς* (2015)
* *Ο Καλόσαυρος* (2015)
* *Ψάχνοντας την Ντόρι* (2016)
* *Αυτοκίνητα 3* (2017)
* *Coco* (2017)
* *Οι Απίθανοι 2* (2018)
* *Toy Story 4* (2019)
* *Φύγαμε* (2020)
* *Soul* (2020)
* *Λούκα* (2021)
* *Πάντα στο Κόκκινο* (2022)
* *Lightyear* (2022)
* *Στο Στοιχείο Τους* (2023)
* *Τα Μυαλά που Κουβαλάς 2* (2024)
* *Έλιο* (2025)
 |

 |
|  |
| 

|  DisneyToon Studios |
| --- |
|  |
| 
* *Ιστορίες για Πάπιες η Ταινία: Ο Θησαυρός του Χαμένου Λυχναριού* (1990)
* *Η Γκουφοταινία* (1995)
* *Πίτερ Παν: Επιστροφή στη Χώρα του Ποτέ* (2002)
* *Το Βιβλίο της Ζούγκλας 2* (2003)
* *Το Γουρουνάκι και η Μεγάλη Παρέα του Γουίνι* (2003)
* *Το Φελαντάκι και η Μεγάλη Παρέα του Γουίνι* (2005)
* *Μπάμπι 2* (2006)
* *Αεροπλάνα* (2013)
* *Αεροπλάνα 2: Ιπτάμενοι Πυροσβέστες* (2014)
 |

 |
|  |
| 

|  Disney TV Animation |
| --- |
|  |
| 
* *Η 1η Ταινία του Ντάγκ* (1999)
* *Ο Τίγρης, ο Γουίνι και η Παρέα τους* (2000)
* *Διακοπές για Πάντα* (2001)
* *Σποτ: Το Όνειρο ενός Σκύλου* (2004)
* *Φινέας και Φερμπ η Ταινία: Στη 2η Διάσταση* (2011)
 |

 |
|  |
| 

|  20th Century Animation |
| --- |
|  |
| 
* *Μετα-Μορφωμένοι Πράκτορες* (2019)
* *Ο Ρον Χάλασε* (2021)
* *Bob's Burgers: The Movie* (2022)
 |

 |
|  |
| 

|  Άλλα |
| --- |
|  |
| 
* *Χριστουγεννιάτικος Εφιάλτης* (1993)
* *Η Ζούγκλα* (2006)
* *Χριστουγεννιάτικη Ιστορία* (2009)
* *Ζουμπαίος και Ιουλιέτα* (2011)
* *Άρης Καλεί Μαμά* (2011)
* *Frankenweenie* (2012)
* *Παράξενη μαγεία* (2015)
* *Ο Βασιλιάς των Λιονταριών* (2019)
 |

 |
|  |
| 

|  Live-action με κινούμενα σχέδια |
| --- |
|  |
| 
* *Ο Απρόθυμος Δράκος* (1941)
* *Victory Through Air Power* (1943)
* *Το Τραγούδι του Νότου* (1946)
* *So Dear to My Heart* (1948)
* *Μαίρη Πόππινς* (1964)
* *Μάγισσες και Σκουπόξυλα* (1971)
* *Ο Πητ και ο Δράκος* (1977)
* *Ποιος Παγίδεψε τον Ρότζερ Ράμπιτ* (1988)
* *Ο Τζίμης και το Γιγαντοροδάκινο* (1996)
* *Ποπ Σταρ* (2003)
* *Η Μαγεμένη* (2007)
* *Η Μαίρη Πόππινς Επιστρέφει* (2018)
 |

 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Walt Disney Animation Studios |
| --- |
|  |
| 

|  **Λίστα ταινιών** |
| --- |
|  |
| 

|  |  |
| --- | --- |
| Κυκλοφόρησαν | 
* *Η Χιονάτη και οι Επτά Νάνοι* (1937)
* *Πινόκιο* (1940)
* *Φαντασία* (1940)
* *Ντάμπο, το ελεφαντάκι* (1941)
* *Μπάμπι* (1942)
* *Σαλούντος Αμίγκος* (1942)
* *Οι τρεις Καμπαλέρος* (1944)
* *Μουσική και χαρά* (1946)
* *Ώρα για διασκέδαση* (1947)
* *Νοσταλγικές Μελωδίες* (1948)
* *Ο Ίκαμποντ και ο κύριος Τοντ* (1949)
* *Σταχτοπούτα* (1950)
* *Η Αλίκη στη Χώρα των Θαυμάτων* (1951)
* *Πίτερ Παν* (1953)
* *Η Λαίδη και ο Αλήτης* (1955)
* *Η Ωραία Κοιμωμένη* (1959)
* *Τα 101 σκυλιά της Δαλματίας* (1961)
* *Το Σπαθί του Βασιλιά Αρθούρου* (1963)
* *Το Βιβλίο της Ζούγκλας* (1967)
* *Οι Αριστόγατες* (1970)
* *Ο Ρομπέν των Δασών* (1973)
* *Ο Γουίνι το Αρκουδάκι* (1977)
* *Μπερνάρ και Μπιάνκα: Κομμάντος της Σωτηρίας* (1977)
* *Η Αλεπού και το Κυνηγόσκυλο* (1981)
* *Το Μαύρο Καζάνι* (1985)
* *Ο μεγάλος Ποντικο-ντετέκτιβ* (1986)
* *Ο Όλιβερ και η Παρέα του* (1988)
* *Η Μικρή Γοργόνα* (1989)
* *Μπερνάρ και Μπιάνκα: Περιπέτειες στην Άκρη της Γης* (1990)
* *Η Πεντάμορφη και το Τέρας* (1991)
* *Αλαντίν* (1992)
* *Ο Βασιλιάς των Λιονταριών* (1994)
* *Ποκαχόντας* (1995)
* *Η Παναγία των Παρισίων* (1996)
* *Ηρακλής* (1997)
* *Μουλάν* (1998)
* *Ταρζάν* (1999)
* *Φαντασία 2000* (1999)
* *Δεινόσαυρος* (2000)
* *Ο Αυτοκράτορας έχει κέφια* (2000)
* *Η Χαμένη Ατλαντίδα* (2001)
* *Λίλο & Στιτς* (2002)
* *Ο Πλανήτης των Θησαυρών* (2002)
* *Ο Αδελφός μου ο Αρκούδος* (2003)
* *Μια Τρελή, Τρελή Φάρμα* (2004)
* *Το Κοτοπουλάκι* (2005)
* *Γνωρίστε τους Ρόμπινσον* (2007)
* *Μπολτ* (2008)
* *Η Πριγκίπισσα και ο Βάτραχος* (2009)
* *Μαλλιά Κουβάρια* (2010)
* *Ο Γουίνι το Αρκουδάκι* (2011)
* *Ραλφ: Η Επόμενη Πίστα* (2012)
* *Ψυχρά κι Ανάποδα* (2013)
* *Οι Υπερέξι* (2014)
* *Ζωούπολη* (2016)
* *Βαϊάνα* (2016)
* *Ραλφ εναντίον Ίντερνετ* (2018)
* *Ψυχρά κι Ανάποδα ΙΙ* (2019)
* *Η Ράια και ο Τελευταίος Δράκος* (2021)
* *Ενκάντο: Ένας Κόσμος Μαγικός* (2021)
* *Παράξενος Κόσμος* (2022)
* *Ευχή* (2023)
 |
|  |
| Σχετιζόμενεςπαραγωγές | 
* *Ο Απρόθυμος Δράκος* (1941)
* *Victory Through Air Power* (1943)
* *Το Τραγούδι του Νότου* (1946)
* *So Dear to My Heart* (1949)
* *Μαίρη Πόππινς* (1964)
* *Μάγισσες και Σκουπόξυλα* (1971)
* *Ο Πιτ και ο Δράκος του* (1977)
* *Ποιος παγίδεψε τον Ρότζερ Ράμπιτ* (1988)
* *Η Μαίρη Πόππινς Επιστρέφει* (2018)
 |

 |

 |
|  |
| 

|  Τηλεοπτικές σειρές |
| --- |
|  |
| 

|  |  |
| --- | --- |
| Δεκαετία του 2020 | 
* *Μπέιμαξ!* (2022)
* *Ζωούπολη+* (2022)
* *Iwájú* (2023)
* *Τιάνα* (2024)
* *Βαϊάνα* (2024)
 |

 |

 |
|  |
| 

|  Πρόσωπα |
| --- |
|  |
| 

|  |  |
| --- | --- |
| Στελέχη | 
* Ένγτουιν Κάτμουλ
* Ρόι Ε. Ντίσνεϋ
* Γουώλτ Ντίσνεϋ
* Ντον Χαν
* Τζέφρι Κάτζενμπεργκ
* Τζον Λάσιτερ
* Πίτερ Σνάιντερ
* Τόμας Σάμακερ
* Ντέιβιντ Στέιντον
 |
|  |
| Disney's Nine Old Men | 
* Λες Κλαρκ
* Μαρκ Ντέιβις
* Όλι Τζόνστον
* Μιλτ Καλ
* Γουόρντ Κίμπαλ
* Έρικ Λάρσον
* Τζον Λόνσμπερι
* Βόλφγκανγκ Ράιτερμαν
* Φρανκ Τόμας
 |
|  |
| Disney Legends animators | 
* Τζέιμς Άλγκαρ
* Κεν Άντερσον
* Χαβιέ Ατένσιο
* Αρτ Μπάμπιτ
* Γκρέις Μπέιλι
* Καρλ Μπαρκς
* Μαίρη Μπλερ
* Τζόις Κάρλσον
* Μάρτζ Τσάμπιον
* Κλοντ Κόουτς
* Ντον ΝταΓκράντι
* Βιρτζίνια Ντέιβις
* Ανδρέας Ντέζια
* Νορμ Φέργκιουσον
* Έιβιντ Ερλ
* Κλάιντ Τζερόνιμι
* Μάνιουελ Γκονζάλες
* Φλόιντ Γκόντφρεντσον
* Γέιλ Γκρέισι
* Τζόε Γκραντ
* Ντέιβιντ Χαντ
* Τζακ Χάνα
* Τζον Χεντς
* Ντικ Χούμερ
* Ουμπ Άιγουερκς
* Ουίλφρεντ Τζάκσον
* Στηβ Τζομπς
* Μπιλ Τζάστις
* Γκλεν Κιν
* Χάμιλτον Λάσκε
* Μπάρνι Μάτινσον
* Φρεντ Μουρ
* Φλόιντ Νόρμαν
* Μπιλ Πιτ
* Γουόλτερ Πέρεγκοϊ
* Τζο Ρανφτ
* Ρίτα Σκοτ
* Μπεν Σάρπστιν
* Μελ Σο
* Ρούθι Τόμσον
* Ρόι Γουίλιαμς
* Τάιρους Ουόνγκ
 |

 |

 |
|  |
| 

|  Σχετικά θέματα |
| --- |
|  |
| 

|  |  |
| --- | --- |
| Ιστορία | 
* Απεργία των animators της Disney
* Αναγέννηση της Disney
 |
|  |
| Μέθοδοι και τεχνολογία | 
* 12 basic principles of animation
* Computer Animation Production System
* *Disney Animation: The Illusion of Life*
* Multiplane camera
 |
|  |
| Ντοκιμαντέρ | 
* *Frank and Ollie* (1995)
* *The Sweatbox* (2001)
* *Dream On Silly Dreamer* (2005)
* *Waking Sleeping Beauty* (2009)
 |
|  |
| Μονάδες | 
* Disney Television Animation
* DisneyToon Studios (WDAS unit)
* Lucasfilm Animation
* Marvel Animation
* Pixar Animation Studios
* Circle 7 (defunct)
 |
|  |
| Διάφορα | 
* *Alice Comedies*
* Laugh-O-Gram Studio
* List of Disney animated shorts
* Κατάλογος ταινιών κινουμένων σχεδίων της Disney
	+ ακυκλοφόρητες
	+ Προσαρμογές ζωντανής δράσης
* Oswald the Lucky Rabbit
* *Mickey Mouse* (σειρά ταινιών)
* *Silly Symphonies*
* *Once Upon a Time*
 |

 |

 |

 |